*Pielikums*

*Gulbenes novada pašvaldības domes*

*2024.gada 30.maija*

*lēmumam Nr.GND/2024/238*

|  |  |
| --- | --- |
|  |  |
| **LEJASCIEMA PAMATSKOLA** |  |
| Izglītības iestādes reģ. Nr. 4412903531Uzņēmumu reģistra Nr. 40900019113 |  |
| Rīgas iela 20, Lejasciems, Lejasciema pag., Gulbenes nov., LV-4412 |  |
| Tālrunis: 64473136, mob. 26510508, e-pasts: lejasciemaskola@gulbene.edu.lv, E-adrese: \_DEFAULT@40900019113 |  |

**LEJASCIEMA PAMATSKOLAS ATTĪSTĪBAS PLĀNS**

**2024.-2027.GADAM**



**Attīstības plāna izstrādes pamats**

|  |  |
| --- | --- |
| **Izglītības likums** | Šā likuma mērķis ir nodrošināt katram Latvijas iedzīvotājam iespēju attīstīt savu garīgo un fizisko potenciālu, lai veidotos par patstāvīgu un attīstītu personību, demokrātiskas Latvijas valsts un sabiedrības locekli. Atbilstoši izglītojamā vecumam un vajadzībām tiek nodrošināta iespēja:1) iegūt zināšanas un prasmes humanitāro, sociālo, dabas un tehnisko zinību jomā;2) iegūt zināšanas, prasmes un attieksmju pieredzi, lai piedalītos sabiedrības un valsts dzīvē;3) tikumiskai, estētiskai, intelektuālai un fiziskai attīstībai, sekmējot zinīgas, prasmīgas un audzinātas personības veidošanos. |
| Avots: <https://likumi.lv/ta/id/50759-izglitibas-likums>  |
| **Latvijas Nacionālais attīstības plāns****2021. – 2027. gadam** | ZINĀŠANAS UN PRASMES PERSONĪBAS UN VALSTS IZAUGSMEI - mūsdienu dzīves ritms pieprasa no cilvēka būt elastīgam un gatavam pārmaiņām, lai veiksmīgi attīstītu savas zināšanas un prasmes, un pielāgotos darba tirgum. Prioritāte fokusējas uz zināšanu un prasmju apjomu un kvalitāti, kas ir svarīgs resurss individuālajai un valsts izaugsmei, apgūstot nepieciešamās prasmes un zināšanas, strādājot labā darbavietā, veicot uzņēmējdarbību vai radot jaunas praktiskas/ teorētiskas zināšanas.Prioritātes īstenošanai būtiski ir:KVALITATĪVA IZGLĪTĪBA MŪŽA GARUMĀ – kvalitatīva prasmju un zināšanu ieguve visām mērķgrupām, iekļaujot visas izglītības pakāpes, veidus un formas; atspoguļo izglītībā un apmācībā iegūto, t.sk. digitālās un karjeras vadības prasmes, mediju un informācijas pratību, personības attīstībai un produktīvai darba dzīvei.ZINĀTNES ATTĪSTĪBA UN SNIEGUMS – radoša cilvēka izaugsme, jaunu teorētisku un praktisku zināšanu radīšana un pielietošana, kā arī augstas pievienotās vērtības un eksportspējīgu produktu un pakalpojumu izstrāde un uzlabošana. |
| Avots: <https://www.pkc.gov.lv/lv/nap2027>  |
| **Izglītības attīstības pamatnostādnes****2021.-2027. gadam** | 1. mērķis. Augsti kvalificēti, kompetenti un uz izcilību orientēti pedagogi un akadēmiskais personāls. 2. mērķis. Mūsdienīgs, kvalitatīvs un uz darba tirgū augsti novērtētu prasmju attīstīšanu orientēts izglītības piedāvājums. 3. mērķis. Atbalsts ikviena izaugsmei.4. mērķis. Ilgtspējīga un efektīva izglītības sistēmas un resursu pārvaldība.  |
| Avots: <https://likumi.lv/ta/id/324332-par-izglitibas-attistibas-pamatnostadnem-20212027-gadam>  |
| **Gulbenes novada izglītības Attīstības plāns 2021.-2025.gadam** | Prioritārie rīcības virzieni izglītības attīstībai Gulbenes novadā 2021.-2025.gadam1.Pilnveidotā satura un pieejas īstenošana2.Atbalsta sistēmas izglītojamajam un ģimenei pilnveidošana3.Piedāvājuma un infrastruktūras sakārtošana izglītības pieejamības pilnveidei4.Pievilcīgas pedagoga darba vides veidošana5.Mūžizglītības pieejamības pilnveidošana |
| Avots: <https://www.gulbene.lv/lv/gulbenes-novada-izglitibas-attistibas-plans-2021-2025gadam> |
| **Gulbenes novada sporta attīstības plāns 2023.-2027.gadam** | Mērķi un uzdevumi1.Nodrošināt sporta aktivitātes novada bērniem un jauniešiem viņu dzīvesvietā un izglītības iestādē.11.Uzlabot esošo un attīstīt jaunu sporta infrastruktūru, veicot esošo sporta infrastruktūras objektu nozīmīguma un ietekmes novērtējumu, definējot prioritāri atbalstāmo sporta infrastruktūras objektu finansiālā atbalsta mehānismu, ar mērķi veicināt objektu ilgtspējību, noslodzi un ekonomiski pamatotu darbību. |
| Avots: https://www.gulbene.lv/lv/gulbenes-novada-sporta-attistibas-plans-2023-2027gadam |
| **ANO Ilgtspējīgas attīstības mērķis Nr. 4** | Nodrošināt iekļaujošu un kvalitatīvu izglītību un veicināt mūžizglītības iespējas. |
| Avots: <https://www.pkc.gov.lv/lv/attistibas-planosana-latvija/ano-ilgtspejigas-attistibas-merki>  |
| **“Kompetenču pieeja mācību saturā” (Skola2030)** | Valsts izglītības satura centra (VISC) īstenotā projekta “Kompetenču pieeja mācību saturā” (Skola2030) mērķis ir izstrādāt, aprobēt, pēctecīgi ieviest Latvijā tādu vispārējās izglītības saturu un pieeju mācīšanai vecumā no pirmsskolas gadiem līdz vidusskolai, kā rezultātā skolēni gūtu dzīvei mūsdienās nepieciešamās zināšanas, prasmes un attieksmes. |
| Avots: <https://www.skola2030.lv/lv/par-projektu>  |
| **UNESCO ziņojums “Pārdomas par mūsu kopīgo nākotni. Jauns sabiedriskais līgums izglītības jomā”** | Jaunākais izglītības politikas dokuments (pasaules kontekstā), kurā ir formulēta izglītības attīstības vīzija 2050. gadam, par galveno izvirzot izglītības lietderīgumu jeb sabiedrisko labumu. Ziņojuma saturā tiek atklāta jauna sabiedriskā līguma ideja izglītībā, izvirzot jautājumus par izglītības kā publiska un sabiedriska procesa būtību, sākot ar mācību saturu, mācību metodēm, izglītības telpu jeb tās plašo ekosistēmu un beidzot ar izglītības nozīmi klimata pārmaiņu un tehnoloģisko transformāciju aspektos. |
| Avots: [https://unesdoc.unesco.org/ark:/48223/pf0000381966](https://unesdoc.unesco.org/ark%3A/48223/pf0000381966)  |
| **Ukrainas civiliedzīvotāju atbalsta likums** | Likuma mērķis ir atbalsta sniegšana Ukrainas civiliedzīvotājiem, kuri izceļo no Ukrainas vai kuri nevar atgriezties Ukrainā Krievijas Federācijas izraisītā bruņotā konflikta dēļ šā bruņotā konflikta norises laikā, kā arī vispārēja atbalsta sniegšana Ukrainas sabiedrībai.Nepilngadīgam Ukrainas civiliedzīvotājam, kā arī pilngadīgam Ukrainas civiliedzīvotājam, kurš iepriekš uzsācis un turpinājis vispārējās vidējās izglītības ieguvi 2021./2022. mācību gadā, ir tiesības uz vispārējās izglītības ieguvi attiecīgajā izglītības pakāpē valsts vai pašvaldības izglītības iestādē tādā pašā kārtībā, kādā nodrošina izglītības ieguves iespējas nepilngadīgam patvēruma meklētājam atbilstoši Patvēruma likumā un citos normatīvajos aktos noteiktajam.  |
| Avots: <https://likumi.lv/ta/id/330546-ukrainas-civiliedzivotaju-atbalsta-likums> |
| **Izglītības iestāžu****darbības kvalitātes****novērtēšana** | Izglītības iestādes darbības kvalitātes novērtēšanas dokumentācija.  |
| Avots: <https://www.ikvd.gov.lv/lv/akreditacija>  |

**Esošās situācijas apraksts**

 Lejasciema pamatskola ir Gulbenes novada pašvaldības dibināta izglītības iestāde, kura īsteno pirmsskolas izglītības programmu (kods 01011111), speciālās pirmsskolas programmu izglītojamajiem ar valodas traucējumiem (kods 01015511), speciālās pirmsskolas izglītības programmu izglītojamajiem ar jauktiem attīstības traucējumiem (kods 01015611), pamatizglītības programmu (kods 21011111), speciālās pamatizglītības programmu izglītojamajiem ar mācīšanās traucējumiem (kods 21015611).

 Mācību process tiek īstenots 3 ēkās Lejasciema pagasta centrā:

1. Skolas galvenajā ēkā, adrese Rīgas iela 20, Lejasciema pagasts, Gulbenes novads;
2. Skolas internāta ēkā, adrese A. Sakses iela 3A, Lejasciema pagasts, Gulbenes novads;
3. Pirmsskolas izglītības programmu īstenošanas vietā, adrese Rīgas iela 11A, Lejasciema pagasts, Gulbenes novads.

Izglītības iestādē pēdējos gados ir notikušas vairākas būtiskas izmaiņas. 2021./2022.mācību gads izglītības iestādei bija pēdējais kā vidusskolai, tika veikta reorganizācija uz pamatizglītības pakāpi. 2023.gada 1.oktobrī skolai tika pievienota Lejasciema pirmsskolas izglītības iestāde “Kamenīte”.

Skolēnu skaita dinamika pēdējo 3 mācību gadu laikā ir pozitīva, skolēnu skaits pieaug. Lejasciema pamatskolā mācās bērni no Gulbenes, Alūksnes un Smiltenes novadu pagastiem (skatīt pielikumu Nr.1).

Cilvēkresursi ir skolas stabilitātes pamats. Lejasciema pamatskolā ir nodrošināts normatīvajos aktos noteiktajām prasībām atbilstošs pedagoģiskais personāls – 33 pedagogi, no kuriem 10 ir maģistra grāds, kā arī tehniskais personāls 15 darbinieki. Izglītības iestādē nav ilgstošu darba vakanču. Skola nodrošina iekļaujošu izglītību, kas sniedz vienādas izglītības iespējas visiem. Lejasciema pamatskolā pieejams atbalsta personāls optimālā apjomā – logopēds, bibliotekārs, pedagogu palīgi, medmāsa, kā arī psihologs un speciālais pedagogs. Iekļaujošās izglītības procesus koordinē *Atbalsta komanda*. Skolā pieejamas pagarinātās dienas grupas 1.-3.klases skolēniem.

Izglītības iestādē darbojas *Metodiskā padome*, kuras sastāvā ietilpst piecas metodiskās komisijas: klašu audzinātāju, pirmsskolas skolotāju, sākumskolas skolotāju, valodu un mākslas priekšmetu skolotāju, dabaszinātņu, tehnoloģiju, inženierzinātņu, matemātikas un sociālo zinību jomas skolotāju. Skolēnu līdzpārvalde aktivizējusi savu darbību, piedaloties projektu realizēšanā, skolas ikdienas norišu veicināšanā un skolēnu brīvā laika saturīgā organizēšanā. *Skolas padome* nodrošina atbalstu svarīgu lēmumu pieņemšanā, tās sastāvā ir vecāku, dibinātāja, skolotāju un izglītojamo pārstāvji, kas, sadarbojoties ar skolas administrāciju, veicina izglītības iestādes attīstību.

Lejasciema pamatskolā tiek īstenoti vairāki projekti. Dalība programmās “Skolas piens” un “Skolas auglis” veicina veselīgu ēšanas un uztura paradumu veidošanos bērnu vidū. Programmas “Latvijas skolas soma” ietvaros ikvienam skolēnam tiek nodrošināta iespēja izzināt un klātienē pieredzēt Latvijas kultūras un dabas vērtības, iepazīt dažādos laikos Latvijā radītās inovācijas un uzņēmējdarbības veiksmes stāstus. Lejasciema pamatskolas pirmsskolas izglītības grupās ļoti veiksmīgi tiek īstenots Eiropas Savienības programmas Eiropas Solidaritātes korpusa brīvprātīgā darba projekts, kura ietvaros ar bērniem darbojas vairāki Eiropas valstu brīvprātīgie jaunieši, mācot angļu valodas pamatus, iepazīstinot ar savas valsts tradīcijām. 2023./2024. mācību gadā sākās E-Twinnig projekta “The best ever online restaurant” (“Vislabākais tiešsaistes restorāns”) aktivitātes, uzlabojot jauniešu ēšanas un patērētāja paradumus. Lejasciema pamatskola uzsākusi “Twinschools” projektu sadarbībā ar Ukrainas Dņepropetrovskas komunālās izglītības iestādi "Izglītības un izglītības komplekss Nr. 66", kurā paredzētas tiešsaistes diskusijas par dažādām tēmām, ieskaitot klimata pārmaiņas, ģimenes tradīcijas dažādās valstīs, drošību internetā u.c. Skola aktīvi darbojās projektā “Atbalsts priekšlaicīgas mācību pārtraukšanas samazināšanai”, kas atbalstīja skolēnus ar mācīšanās grūtībām. Lai sekmētu drošību, vienlīdzību un skolas vērtību iedzīvināšanu, Lejasciema pamatskola ir iesaistījusies sociālajā projektā “Neklusē”, kura mērķis ir mobinga samazināšana Latvijā. Ir uzsākta sadarbība ar “Džimbas” drošības programmu un antibulinga programmu “KiVa”.

Lejasciema pamatskola uzsākusi mērķtiecīgu finanšu līdzekļu piesaisti skolas vides uzlabošanai. Kā lielākie ziedojumi no skolas absolventiem ir saņemti lielformāta televizors un skolas videonovērošanas kameru sistēma. Turpmāk paredzēts piedalīties Gulbenes novada Līdzdalības budžetēšanas projektu konkursā 2024, lai sakārtotu skolas apkārtni pēc ēkas renovācijas.

Izglītības iestāde piedāvā plašas papildu izglītošanās iespējas, kuras pozitīvi novērtē gan skolēni, gan viņu vecāki. Interešu izglītībā iespējams apgūt mākslas, mūzikas, deju, sporta, vides zinību un citu jomu programmas. Skolas telpās, veiksmīgi sadarbojoties, darbu turpina Gulbenes bērnu mūzikas skolas klavieru un pūšamo instrumentu klases, Gulbenes Mākslas skolas klases, Gulbenes novada Bērnu un jaunatnes sporta skolas slēpošanas klase. Pirmsskolā ir iespējas izvēlēties deju nodarbības un kopā ar Eiropas brīvprātīgā darba projekta jauniešiem apgūt angļu valodu rotaļnodarbībās. Laba sadarbība izglītības iestādei ir ar jauniešu centru “Pulss” un jaunsardzes vienības instruktoriem.

Ikdienas darbā svarīgs ir ne tikai mācību process un tā aizvien kvalitatīvāka norise, bet arī kvalitatīvas brīvā laika norises - no spēļu un aktivitāšu pieejamības starpbrīžos līdz veselīgām skolas pusdienām, īpaši tagad, kad skolā mācību procesa laikā ievērojami ierobežota personīgo mobilo ierīču lietošana.

Tradīcijas ieņem nozīmīgu vietu Lejasciema pamatskolas dzīvē. Sākot no skolas ēkas celtniecības pirms 65 gadiem, kuru paveica tā laika skolēni kopā ar skolotājiem, un absolventu Žetonvakara izrādes iestudēšanu, kuru tagad turpina 9.klases skolēni, beidzot ar latviskās dzīvesziņas svētkiem un citiem pasākumiem, kuros piedalās ne tikai skolas saime un skolēnu vecāki, bet arī Lejasciema un apkārtējo pagastu ļaudis. Svarīgi atrast vērtības, kas saistošas visām iekļautajām mērķauditorijām, un tās kopt, īpaši situācijā, kad Lejasciema pamatskolas saimei pievienojas skolēni un skolotāji no tuvākas un tālākas apkārtnes.

**Iepriekšējā attīstības perioda izvērtējums**

Izglītības iestādes Attīstības plānā 2020.-2022.gadam tika plānotas attīstības prioritātes 4 pamatjomās: mācību saturs, mācīšana un mācīšanās, skolas vide un skolas darba organizācija, vadība un kvalitātes nodrošināšana.

|  |  |  |  |
| --- | --- | --- | --- |
| Pamatjoma | Mērķis  | Plānotais | Sasniegtais  |
| Mācību saturs  | Paaugstināt mācību procesa kvalitāti, aktivizējot pedagogu savstarpējo sadarbību, pieredzes apmaiņu, metodisko komisiju darbību, balstoties uz jaunā pamatizglītības standarta prasībām. | Jaunā pamatizglītības standarta ieviešana. | Visos mācību priekšmetos skolotāji strādā pēc jaunā standarta, balstoties uz Skola 2030 metodiskajiem ieteikumiem, sekmīgi realizēta pedagogu tālākizglītība, notiek regulāra mācību stundu vērošana, labās prakses piemēru popularizēšana. |
| Mācīšana un mācīšanās | Nodrošināt kompetenču pieejas pamatprincipu ieviešanu mācību procesā.Uzlabot mācību sasniegumus matemātikā un dabaszinību priekšmetos, veicinot noturīgu interesi par šiem mācību priekšmetiem. | Metodisko paņēmienu maiņa, mācību sasniegumu paaugstināšana dabaszinību priekšmetos. | Metodiskie paņēmieni balstās kompetenču pieejā, pilnveidojot skolēnu patstāvīgā darba iemaņas, personīgo atbildību par sasniedzamo rezultātu. Atbalsta pasākumu dažādošana atbilstoši skolēnu individuālajām vajadzībām. Rīkoti skolas konkursi un aktivizēta dalība novada mācību priekšmetu olimpiādēs.Mācību sasniegumi dabaszinību priekšmetos paaugstinājušies par 10%. |
| Skolas vide | Uzlabot skolas fizisko vidi atbilstoši Ministru kabineta noteikumiem un skolas akreditācijas komisijas ieteikumiem. | Skolas elektroinstalācijas nomaiņa, mājturības kabineti, ieejas fasādes rekonstrukcija, vestibila remonts. | Ir izstrādāts būvprojekts, 2024.gadā uzsākta skolas ēkas pārbūve, iekļaujot mājturības kabinetu iekārtošanu skolas telpās, nomainot elektroinstalāciju, uzlabojot energoefektivitāti, nodrošinot prasības ugunsdrošībai un vides pieejamībai. |
| Skolas darba organizācija, vadība un kvalitātes nodrošināšana | Sekmēt katra izglītojamā individuālu izaugsmi, sadarbības prasmes un personīgo atbildību, uzlabojot skolas mikroklimatu. | Sadarbības un labu savstarpējo attiecību veidošana, balstoties uz skolas vērtībām. | Ir izvirzītas 3 skolas vērtības – cieņa, atbildība un sadarbība, uz tām balstās skolas audzināšanas darbs.Nodrošināts atbalsts skolēniem vērtīborientētu mācīšanās prasmju un ieradumu attīstībā. |

Iepriekšējā perioda skolas Attīstības plāns ir veiksmīgi īstenots. Par to liecina izglītības iestādes ikgadējie pašvērtējuma ziņojumi, kuros redzami skolēnu mācību sasniegumi ikdienas un valsts pārbaudes darbos, mācību stundu vērošanas dati un citi pašvērtējumā iekļautie kritēriji, kā arī pozitīvais vērtējums Lejasciema vidusskolas Forumā 2022.gada 4.jūnijā, kurā piedalījās skolotāji, skolēni, vecāki, dibinātāja pārstāvji (skatīt pielikumu Nr.2).

**Iestādes misija, iestādes vīzija, iestādes vērtības**

**Lejasciema pamatskolas misija**

Sniegt kvalitatīvu izglītību un iespējas pašizaugsmei emocionāli labvēlīgā vidē.

 **Lejasciema pamatskolas vīzija**

 Pilsoniski aktīva personība, kas vērsta uz pašattīstību.

**Lejasciema pamatskolas vērtības**

**Cieņa** – attieksme, kas atzīst jebkura cilvēka vērtību. Caur cieņu rodas uzticēšanās.

**Atbildība** – griba un spēja uzņemties atbildību par savu rīcību un tās radītajām sekām, būt atbildīgam par savu darbu, sasniegumiem un izdarītajām izvēlēm, būt līdzatbildīgam par skolā notiekošo, par skolas sasniegumiem.

**Sadarbība** – vēlme un gatavība sadarboties, būt komandas daļai, apvienojot un atbalstot citus, labāka kopīgā rezultāta iegūšanai.

**Audzināšanas darba virzieni**

**2024./2025. – 2026./2027. mācību gads**

1. Turpināt skolas vērtību iedzīvināšanu izglītības procesā, sekmējot pašvadītu mācīšanos un skolēnu individuālo kompetenču pilnveidi spēju un talantu attīstīšanai.
2. Attīstīt skolēnu sociāli emocionālās kompetences, tikumus, savstarpējo attiecību kultūru labbūtības veicināšanai skolā.
3. Pilnveidot darba formas sadarbībai ar skolēnu ģimenēm.

**Prioritārie rīcības virzieni, to īstenošanas galvenie uzdevumi, kvalitatīvie un kvantitatīvie sasniedzamie rezultāti, termiņi**

|  |
| --- |
| Rīcības virziens: **Pilnveidotā satura un pieejas īstenošana** |
|  | Uzdevumi  | Kvalitatīvais sasniedzamais rezultāts | Kvantitatīvais sasniedzamais rezultāts | Izpildes termiņš |
| Prioritāte: **Izglītības kvalitātes nodrošināšana**  |
| Pirmsskolā  | Pielāgot mācīšanās vidi, kas atbilst audzēkņu vecumposmam, veicinot bērnu lasītprasmi. | Piedāvāti un iekļauti vidē pieejami uzdevumi koncentrēšanās spēju attīstībai. | Grupās un āra vidē ir pieejami 3-5 materiāli, spēles, kas veicina lasītprasmi atbilstošam vecumposmam, skolotāji tās piedāvā bērniem nodarbībās un brīvajos brīžos. | **2023./2024. m.g**. |
| Skolā  | Pilnveidot tekstpratību visos mācību priekšmetos. | Uzlabotas un aktualizētas vienotas prasības skolēnu rakstu darbu kultūrai. Skolotāji izmanto dažāda veida stratēģijas skolēnu tekstpratības pilnveidei visos mācību priekšmetos. | Rīkoti 3 skolas konkursi. Dalība vismaz 3 novada/valsts konkursos, kas saistīti ar tekstpratību. |
| Pirmsskolā | Pilnveidot mācīšanos āra vidē, veicinot lasītprasmi. | Organizētas kvalitatīvas, jēgpilnas āra nodarbības, kas atbilst tematam, bērnu spējām un interesēm. | Āra nodarbību vērojumu analīze katram pedagogam 1x semestrī. | **2024./2025. m.g.** |
| Skolā | Pilnveidot patstāvīgās mācīšanās iemaņas. | Uzlabota skolēnu mācīšanās kvalitāte. | 80% skolēnu pilnveidojuši savas patstāvīgās mācīšanās iemaņas. |
| Pirmsskolā | Koncentrēšanās spēju attīstība visās mācību jomās. | Uzlabotas bērnu koncentrēšanās spējas, skolotāji izmanto dažāda veida diferencētus uzdevumus bērnu individuālo spēju attīstīšanai. | Nodarbību vērojumi 1x semestrī. Nodarbību vērojumos skolotāji piedāvā diferencētus uzdevumus un dažāda veida koncentrēšanās aktivitātes, uzdevumus. | **2025./2026. m.g.** |
| Skolā | Uzlabot skolēnu prasmes, zināšanas un iemaņas dabaszinātņu, tehnoloģiju, inženierzinātņu un matemātikas (STEM) mācību jomās. | Pieaugusi skolēnu ieinteresētība dabaszinātņu, tehnoloģiju, inženierzinātņu un matemātikas (STEM) mācību priekšmetu apguvē. Izveidota un ieviesta sistēma skolas iekšējiem diagnosticējošajiem darbiem. | Paaugstinājušies skolēnu ikdienas mācību un valsts pārbaudes darbu sasniegumi. |
| Pirmsskolā | Atbalstīt un sekmēt domāšanas procesus rotaļnodarbībās un ikdienas darbībās. | Bērni sniedz pārdomātas atbildes uz skolotāja jautājumiem, izvirzītajām problēmsituācijām, problēmjautājumiem. Tiek dots laiks domāšanai un pārdomātu atbilžu sagatavošanai. | Katra mēneša plānā tiek iekļauti SR domāšanas attīstīšanai. Nodarbību vērojumos (katram pedagogam 1x semestrī) var novērot, atpazīt domāšanas uzdevumus, kurus skolotājs paredzējis, iekļāvis nodarbībā | **2026./2027. m.g.** |
| Skolā  | Turpināt uzlabot skolēnu prasmes, zināšanas un iemaņas dabaszinātņu, tehnoloģiju, inženierzinātņu un matemātikas (STEM) mācību priekšmetos. | Skolēni realizē un attīsta savas spējas un talantus dabaszinātņu, tehnoloģiju, inženierzinātņu un matemātikas (STEM) mācību priekšmetos. | Dabaszinātņu, tehnoloģiju, inženierzinātņu un matemātikas (STEM) mācību priekšmetu olimpiādēs un konkursos palielinājies dalībnieku skaits un sasniegumi. |

|  |
| --- |
| Rīcības virziens: **Atbalsta sistēmas izglītojamajiem un ģimenei pilnveidošana** |
|  | Uzdevumi  | Kvalitatīvais sasniedzamais rezultāts | Kvantitatīvais sasniedzamais rezultāts | Izpildes termiņš |
| Prioritāte: **Papildus izglītošanās iespēju saglabāšana un pilnveidošana, sekmējot skolēnu karjeras izvēles izpratni** |
| Skolā  | Dažādot interešu izglītības programmu piedāvājumu. | Ieviestas 1-2 jaunas interešu izglītības programmas, kas papildina prasmes mācību priekšmetos. | Interešu izglītības programmas apgūst ne mazāk kā 80% skolēnu. | **2023./2024. m.g**. |
| Pirmsskolā | Aktualizēt karjeras izglītības jautājumus. | Iepazīstināt bērnus ar dažādām pieaugušo profesijām, iesaistot vecākus, vietējās kopienas pārstāvjus. | Mācību gada laikā bērni tiekas ar vismaz 3 dažādu profesiju pārstāvjiem. | **2024./2025. m.g.** |
| Skolā  | Dažādot interešu izglītības programmu piedāvājumu skolēnu praktisko iemaņu sekmēšanai. | Aktualizēts interešu izglītību programmu piedāvājums, balstoties uz skolēnu pašreizējām vēlmēm un vajadzībām. | Izvērtēts līdzšinējais piedāvājums,ieviestas 2 jaunas interešu izglītības programmas. |
| Pilnveidot karjeras izglītību.  | Skolēniem paaugstinājusies izpratne par karjeras izglītības jautājumiem.Skolēniem pieejamas karjeras konsultanta individuālās nodarbības. | Mācību gada laikā notikušas piecas klātienes tikšanās ar uzņēmējiem un skolas absolventiem. |
| Pirmsskolā  | Integrēt karjeras izglītības jautājumus rotaļnodarbību saturā. | Rotaļnodarbības tiek plānotas, iesaistot informāciju par dažādu profesiju nepieciešamību. | Tematiskajā plānā ieplānots mēnesis profesiju iepazīšanai. Vismaz 3 mēneša plānos iekļauta kāda profesija, ņemot vērā bērnu intereses. | **2025./2026. m.g.** |
| Skolā | Uzlabot skolēnu digitālās prasmes. | Skolēni prot patstāvīgi izmantot informācijas tehnoloģiju (IT) rīkus mācību procesā atbilstoši vecumposmam. | Fakultatīvas nodarbības datorikā, sākot ar 1.klasi. |
| Pirmsskolā  | Turpināt integrēt karjeras izglītības jautājumus rotaļnodarbību saturā. | Skolotājas izzinot bērnu intereses piedāvā un plāno nodarbības, aktivitātes, ekskursijas par dažādām profesijām. | Mēneša plāna saturā vismaz 3x mācību gadā tiek iekļautas profesijas. Viena vērotā nodarbība ir saistīta ar kādu no profesijām. | **2026./2027. m.g.** |
| Skolā  | Turpināt paaugstināt skolēnu digitālās prasmes, attīstot medijpratību. | Skolēni spēj atbildīgi un lietderīgi izmantot informācijas tehnoloģiju (IT) rīkus un pieejamo informāciju. | Visu klašu skolēniem nodrošināta datorikas un medijpratības apgūšana katrā mācību gadā. |

|  |
| --- |
| Rīcības virziens: **Piedāvājuma un infrastruktūras sakārtošana izglītības**  **pieejamības pilnveidei** |
|  | Uzdevumi  | Kvalitatīvais sasniedzamais rezultāts | Kvantitatīvais sasniedzamais rezultāts | Izpildes termiņš |
| Prioritāte: **Skolas vides uzlabošana** |
| Pirmsskolā | Pilnveidot mācīšanos āra vidē, organizējot āra nodarbības atbilstoši bērnu spējām un interesēm. | Pedagogs nodrošina dažādus darbības veidus āra vidē. | Reizi nedēļā skolotāji organizē nodarbības āra vidē. | **2023./2024. m.g.** |
| Skolā  | Nodrošināt mācību procesu skolas rekonstrukcijas laikā. | Veikti priekšdarbi skolas pārbūvei, nodrošināti optimāli apstākļi nepārtrauktam un kvalitatīvam mācību procesam. | Rekonstrukcijas darbu laikā nodrošinātaspielāgotas telpas un darba grafiki. |
| Pirmsskolā  | Labiekārtot rotaļlaukumu pirmsskolā. | Nodrošinātas daudzveidīgas kustību aktivitātes dažāda vecuma bērniem rotaļlaukumos. | Uzstādītas 4 rotaļu konstrukcijas. | **2024./2025. m.g.** |
| Skolā  | Pabeigt skolas ēkas pārbūvi. | Skolā nodrošināta vides pieejamība, ugunsdrošība, energoefektivitāte. | Izpildītas Ministru kabineta noteikumu prasības vides pieejamībai un drošībai. |
| Iekārtot atbilstoši mūsdienu vajadzībām mācību priekšmeta “Dizains un tehnoloģijas” kabinetus. | Iespēja skolēniem apgūt mācību priekšmetu “Dizains un tehnoloģijas” mūsdienu prasībām atbilstošā vidē. | 4 mācību kabineti (dizaina kabinets, mācību virtuve, darbnīca, datorikas kabinets) iekārtoti atbilstoši prasībām mācību priekšmeta “Dizains un tehnoloģijas” apgūšanai. |
| Pirmsskolā | Izveidot valodas un matemātikas istabas. | Bērni pašvadīti skolotāja uzraudzībā apgūst valodas un matemātikas prasmes izveidotajās istabās pēc centru sistēmas. | Valodas un matemātikas istabas regulāri tiek nodrošinātas ar nepieciešamajiem materiāliem. | **2025./2026. m.g.** |
| Skolā  | Nodrošināt informācijas tehnoloģiju (IT) pieejamību visos mācību priekšmetos. | Uzlaboti skolēnu un pedagogu darba apstākļi informācijas tehnoloģiju jomā. | Atjaunots datoru kopums pedagogu vajadzībām, iegādāti 2 interaktīvie paneļi skolēnu vajadzībām. |
| Labiekārtot skolas āra vidi. | Estētiski un funkcionāli iekārtota skolas apkārtnes teritorija. | Sakārtoti un atjaunoti 2 objekti skolas pagalmā. |
| Pirmsskolā | Iekārtot iestādes telpās mājturības kabinetu. | Uzlabot bērnu pašapkalpošanās un gatavošanas prasmes. | Reizi mēnesī bērniem tiek piedāvātas gatavošanas nodarbības. | **2026./2027. m.g.** |
| Skolā  | Labiekārtot un modernizēt skolas telpas. | Uzlabota skolēnu labbūtība, nomainot skolas mēbeles dabaszinātņu, tehnoloģiju, inženierzinātņu un matemātikas (STEM) jomas mācību priekšmetu kabinetos. | Nomainīti skolēnu soli un krēsli vismaz 2 dabaszinātņu, tehnoloģiju, inženierzinātņu un matemātikas (STEM) jomas mācību priekšmetu kabinetos. |

|  |
| --- |
| Rīcības virziens: P**ievilcīgas pedagoga darba vides veidošana** |
|  | Uzdevumi  | Kvalitatīvais sasniedzamais rezultāts | Kvantitatīvais sasniedzamais rezultāts | Izpildes termiņš |
| Prioritāte: **Emocionālajā inteliģencē balstīta skolas mikroklimata nostiprināšana** |
| Pirmsskolā | Bērnu vērtēšana kā sadarbības veicināšana starp izglītojamā ģimeni un izglītības iestādi. | Izveidoti sasniedzamo rezultātu apguves līmeņu apraksti.Diferencēti uzdevumi atbilstoši sasniedzamajiem rezultātiem. | E-klasē ievietoti un visām iesaistītajām pusēm saprotami sasniedzamo rezultātu apguves līmeņu apraksti. | **2023./2024. m.g.** |
| Skolā | Nostiprināt pozitīvu emocionālo vidi izglītības iestādē, veidojot izpratni par skolas vērtībām – cieņu, sadarbību, atbildību. | Skolēnu labbūtības paaugstināšana, veiksmīgi realizējot jaunpienākušo skolēnu adaptāciju. Aktualizēta katra skolas darbinieka un skolēna, viņa vecāku atbildība un loma izglītības iestādes vērtību nostiprināšanā. | 90% aptaujāto respondentu pozitīvi vērtē skolas emocionālo vidi. |
| Pirmsskolā | Uzsākt plānotu izglītojamo apmācību personīgajai drošībai ar Džimbas drošības programmu. | Bērnu izpratnes veidošana par personīgo drošību. | Džimbas drošības programmā iesaistās 5-6 gadus veci bērni un 1.klases skolēni. | **2024./2025. m.g.** |
| Skolā | Organizēt preventīvos pasākumus par emociju pārvaldīšanu, stresu, konfliktiem. | Uzlabota skolēnu un skolas darbinieku labbūtība, ieviešot “Džimbas” drošības un “KiVa” antibulinga programmas un citas neformālās izglītības metodes. | 95% aptaujāto respondentu uzlabota labbūtība. |
| Pirmsskolā | Sekmēt draudzīgu, uz sadarbību vērstu vidi. | Izveidota pozitīva vide, kur vecāki labprāt iesaistās dažādās kopīgās aktivitātēs, meistarklasēs. Vecāki ir ieinteresēti izprast bērnu emocijas, emocionālo stāvokli. | Katrā grupā iesaistās 60% vecāku. | **2025./2026. m.g.** |
| Skolā | Turpināt organizēt preventīvos pasākumus emociju pārvaldīšanai, palielinot vecāku un ģimenes iesaisti. | Nodrošināts pozitīvs skolas mikroklimats. | 90% aptaujāto respondentu pozitīvi vērtē vecāku un ģimenes iesaisti skolas mikroklimata uzlabošanā. |
| Pirmsskolā | Veidot jaunas iestādes tradīcijas, lai veicinātu veselīgu dzīvesveidu. | Veidojas izpratne par veselīga dzīvesveida nozīmi katra cilvēka dzīvē. | Iestādē tiek organizēti kopienas piederību veidojoši pasākumi – sporta spēles, orientēšanās, meistarklases, āra nodarbības ar vecākiem, pārgājieni u.c. | **2026./2027. m.g.** |
| Skolā | Turpināt uzlabot savstarpējo komunikāciju un sadarbības prasmes starp visām iesaistītajām mērķgrupām. | Nostiprinājusies piederība skolas kopienai. | Organizēts skolas forums. |

Lejasciema pamatskolas direktore I.Maltavniece

Pielikums Nr.1

Lejasciema pamatskolas Attīstības plānam

2024.-2027.gadam

**Skolēnu skaita dinamika**

|  |  |  |  |
| --- | --- | --- | --- |
|  | **2021./2022.m.g.** | **2022./2023.m.g.** | **2023./2024.m.g.** |
| Pirmskolas izglītībasprogramma 01011111 | - | - | 39 |
| Speciālās pirmsskolas programma Izglītojamajiem ar valodas traucējumiem 01015511 | - | - | 11 |
| Speciālās pirmsskolas programma izglītojamajiem ar jauktiem attīstības traucējumiem 01015611 | - | - | 0 |
| Pamatizglītības programma 21011111 | 116 | 122 | 139 |
| 5 (vispārējā vidējā izglītības programma) |
| Speciālās pamatizglītības programma izglītojamajiem ar mācīšanās traucējumiem 21015611 | 8 | 7 | 11 |
| Kopējais skolēnu skaits | **129** | **129** | **200** |

Pielikums Nr.2

Lejasciema pamatskolas Attīstības plānam

2024.-2027.gadam

**LEJASCIEMA VIDUSSKOLAS FORUMS**

**Norises laiks**

2022.gada 4.jūnijs

**Foruma mērķis**

Izglītības iestādes Attīstības plāna 2020.-2022.gadam izvērtēšana un turpmākās attīstības virziena noteikšana

**Sasniedzamais rezultāts**

Noteiktas Lejasciema vidusskolas stiprās puses un uzlabojamās jomas, kā arī izvirzītas prioritātes attīstībai 5 gadu laika posmam.



**Lejasciema**

 **pamatskolas uzlabojamās puses**

Finansējums,

infrastruktūra

Sadarbība ar

vecākiem.

Lielāka,

kvantitatīvāka

Skolas soli

neatbilst

augumam

**NEGATĪVAIS**

Sadarbība

ārpus pagasta

robežām

Vecāku

neiesaistīšanās

konfliktu

risināšanā

Slidenas

ēdnīcas

kāpnes

Nepabeigti

projekti

Elektroinstalācija

Kabinetu

aprīkojums

Ārējo resursu

piesaiste

Mājturības

kabinets

skolas telpās

Starptautiski

projekti

skolēniem

Atvērtās durvju dienas vecākiem

Tikšanās ar profesiju pārstāvjiem



Daudzveidīgi pasākumi kopā ar vecākiem

Mājturības kabinets skolas telpās



**Lejasciema vidusskolas foruma secinājumi**

* Nodrošināt plašāku interešu izglītību un profesionālās ievirzes izglītības piedāvājumu.
* Nodrošināt izglītības pieejamību atbilstoši ikviena izglītības vajadzībām.
* Veicināt pozitīvu emocionālo vidi izglītības iestādē.
* Vecāku līdzdalības un līdzatbildības paplašināšana, plānojot un realizējot izglītības iestādes darbu.
* Meklēt iespējas un iesaistīties jaunos starptautiskos projektos skolēnu svešvalodu prasmju pilnveidošanai un starpvalstu kultūru iepazīšanai.
* Mērķtiecīgi plānot karjeras pasākumus, lai veidotu skolēnu interesi par nākotnes profesijām.
* Iesaistīt skolēnu vecākus klases stundu pasākumos, lai iepazītos ar dažādiem karjeras izvēles ceļiem.
* Atbilstoši budžeta iespējām, papildināt un atjaunot materiāltehnisko bāzi, sekojot tehnoloģiju attīstībai un programmu vajadzībām.
* Pedagogus mudināt iesaistīties valsts mēroga un starptautiskos izglītības satura un metodikas pilnveides projektos.
* Paplašināt skolas sadarbību ar Gulbenes novada uzņēmējiem un citām izglītības iestādēm.
* Sakārtot, uzlabot un atjaunot skolas vidi, telpas, labiekārtot skolas apkārtni.
* Papildus finanšu resursu piesaistīšana un racionāla izmantošana mācību procesa modernizēšanai.